
Parlamentul  României

Camera  Deputaților

Comisia pentru industrii și servicii






                 București, 23.04.2019
                   Nr.4c-3/155/2019
AVIZ
asupra Propunerii legislative pentru completarea art.36 din Legea nr.46/2008 - Codul Silvic


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru agricultură, silvicultură, industrie alimentară și servicii specifice, Comisiei pentru mediu și echilibru ecologic și Comisiei juridice, de disciplină și imunități, care sunt sesizate în fond, cu Propunerea legislativă pentru completarea art.36 din Legea nr.46/2008 - Codul Silvic, transmisă cu adresa nr. P.l.x. 220/2019 din 8 aprilie 2019, înregistrată la comisie sub nr.4c-3/155/2019 din 09 aprilie 2019.



Consiliul Legislativ, cu avizul nr.1131/29.11.2018, avizează favorabil propunerea legislativă cu observații și propuneri.
Guvernul, prin anul nr.2288/DPSG/11.12.2018, nu susține adoptarea inițiativei legislative.


Senatul, în calitate de primă Cameră sesizată, a respins propunerea legislativă în ședință din 1 aprilie 2019.


Propunerea legislativă are ca obiect de reglementare completarea articolului 36 din Legea nr.46/2008 – Codul silvic, republicată, cu modificările ulterioare, cu două noi alineate, alineatele (8) și (9), în sensul creării unei facilități pentru operatorii economici cu capital integral sau majoritar de stat, precum și pentru cei cu capital privat, prin scoaterea definitivă din fondul național forestier, fără compensare, a terenurilor necesare realizării și exploatării pârtiilor de schi de interes național și de utilitate publică.
Examinarea propunerii legislative a avut loc în ședința comisiei din 23 aprilie 2019.

În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.



Prin obiectul de reglementare și conținutul său, propunerea legislativă face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu
Consilier parlamentar, Isabela Patricia Robe

